

Na podlagi 52. in 65. člena Zakona o stvarnem premoženju države in samoupravnih lokalnih skupnosti (Ur. list RS, št. 11/18, 79/18, 61/20 – ZDLGPE, 175/20 - ZIUOPDVE, 78/23 - ZUNPEOVE, 78/23 – ZORR) ter na podlagi 19. in 20. člena Uredbe o stvarnem premoženju države in samoupravnih lokalnih skupnosti (Ur. list RS, št. 31/18) Mestna občina Velenje, Titov trg 1, 3320 Velenje, objavlja

**NAMERO O SKLENITVI NEPOSREDNE POGODBE**

**O ODDAJI NEPREMIČNEGA PREMOŽENJA V NAJEM**

1. **Naziv in sedež upravljavca:**

Mestna občina Velenje, Titov trg 1, Velenje.

1. **Predmet oddaje v najem:**

Predmet oddaje v najem je del nepremičnine z ID znakom parcela 964 2788, v velikosti približno 190 m2, in sicer se nepremičnina oddaja v najem za namen gostinske dejavnosti - parkiranja vozil.

Na nepremičnini je vknjižena služnostna pravica priključitve na kanalizacijski jašek ter nemotenega prehoda, hoje, vožnje mehanizacije, vožnje osebnih vozil v širini 2 m in dolžini 9 m zaradi izgradnje pločnika ter priključitve na kanalizacijski jašek, v korist Ceste mostovi Celje d.d..

1. **Znesek izhodiščne najemnine:**

Izhodiščna najemnina za predmetne nepremičnine znaša **68,40 EUR** **mesečno** in je določena na podlagi Odloka o obremenjevanju nepremičnin v lasti Mestne občine Velenje s služnostnimi pravicami ter v oddaji v najem ali zakup (Uradni vestnik MOV, št. 11/16 - uradno prečiščeno besedilo in 10/19).

V skladu z Zakonom o davku na dodano vrednost (Uradni list RS, št. 13/11 - uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B, 122/23 in 104/24) se za najem ne obračuna DDV, zato v izhodiščni najemnini ni upoštevan.

Najemnina se plačuje mesečno na podlagi izstavljenega računa. Najemodajalec bo račun izstavil najemniku praviloma do 15. v mesecu za tekoči mesec. Rok plačila računa je 15 dni od dneva izstavitve računa.

1. **Obdobje najema:**

Predmetna nepremičnina se oddaja v najem za določen čas, to je do 31. 12. 2029.

1. **Rok za prejem ponudbe (izjave o interesu):**

Upoštevane bodo ponudbe, ki bodo prispele v zaprtih kuvertah na naslov: Mestna občina Velenje, Titov trg 1, 3320 Velenje, **do 12. 2. 2025**. Na sprednji strani kuverte mora biti navedeno: **»NE ODPIRAJ - ponudba za najem dela nepremičnine z ID znakom parcela 964 2788 - jug«**. Na zadnji strani kuverte mora biti naveden naziv in naslov ponudnika.

Ponudba prispela po tem datumu, ne bo obravnavana.

Odpiranje ponudb bo javno in bo potekalo v sejni sobi št. 107.1, dne 13. 2. 2025 ob 11.30.

V primeru večih ponudb bo z zainteresiranimi osebami izvedeno še pogajanje o ceni.

Neposredna najemna pogodba bo za predmetne nepremičnine, sklenjena po poteku najmanj 20 dni od objave te namere na spletni strani Mestne občine Velenje.

1. **Sestavine ponudbe ter rok za sklenitev najemne pogodbe**

Ponudnik pri oddaji ponudbe izpolni obrazec »PONUDBA ZA NAJEM NEPREMIČNINE«, ki je v prilogi namere.

Ponudbe pod izhodiščno ceno ne bodo upoštevane.

1. **Ravnanje v primeru več ponudb oz. izjav o interesu:**

Mestna občina Velenje si pridržuje pravico, da lahko do sklenitve pravnega posla postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

1. **Kontaktna oseba in možnost ogleda:**

Za ogled nepremičnin, ki so predmet oddaje v najem, se je potrebno predhodno dogovoriti na Mestni občini Velenje, Urad za urejanje prostora, Bojan Lipnik, tel. št. 03 8961 670, od ponedeljka do petka med 8. in 13. uro, do zaključka te objave.

Številka: 4780-0001/2025

Datum: 15. 1. 2025

Pripravil:

Bojan LIPNIK Peter DERMOL, župan

Objava: na spletni strani Mestne občine Velenje (www.velenje.si/priložnosti/javne objave/namere)